*És így folytatta: „Ezért mondtam nektek, hogy senki sem jöhet hozzám, ha nem adta meg ezt neki az Atya.”*  (Jn 6,65)

A három egy Istenben a legfőbb tekintély az Atya. Jézus az Ő akaratát teljesítette be a földön. Az Atyának Jézus földi életére is volt terve és a szerint is cselekedett. Vonzotta az embereket a Fiúhoz, Jézushoz.

Az Atya ma is vonz Jézushoz. A folyamatot titokként is kezelhetjük, mert sok mindent nem tudunk róla, de hatását, a megtéréseket ma is láthatjuk. Az Atya ma is munkálkodik. Nekünk is hagyott feladatokat, de a nagy és súlyos teendőket Maga végzi. Engedd, hogy téged is vonjon! *Vadon Gyula*